- ಅಪೊಸ್ತಲರ ಕ್ರತ್ಯ
- <
- 23
- >

23
1 ಪೌಲ್ ಯೆಹುದ್ಯಾಂಚೆ ನ್ಯಾಯಿಸಬೆಲಾ ಬಗುನ್, “ಬಾವ್ಹಾನು ಮಿ ಆಜು಼ನ್ಪರತ್ ಚಾ಼ಂಗಲ್ಯಾ ಮನಾನಿ ದೇವಾಚೆ ಮೊರ‍್ಹ ಚಾ಼ಲ್ಯೊ” ಮನ್ಲಾ. 2 ಮುಖ್ಯಯಾಜಕ್ ಜಾ಼ಲ್ಯಾಲಾ ಅನನಿಯಾ ತಿಥ ಹುತ್ತಾ. ಪೌಲಾನಿ ಸಾಂಗ್‌ಲ್ಯಾಲ ಐಕ್‌ಲ್ಯಾಲ ತ್ಯನಿ ಪೌಲಾಚೆ ಕಡಸ್ ಉಬಿರಾಯ್‌ಲ್ಯಾಲ್ಯಾನಾ ತ್ಯಚಾ ತೊಂಡಾವ ಮಾರಾಯಾ ಸಾಂಗ್ಲ. 3 ತವಾ ಪೌಲಾನಿ ಅನನಿಯಾಲಾ, “ದೇವ್ ತುಲಾ ಸಾಹಿತ್ ಮ್ಯಾರ್ನಾರ್! ತು ಚು಼ನ್ನಾ ಲ್ಯಾವಲ್ಯಾಲಿ ಭಿತ್! ಮೊಶೆಚಾ ದರ್ಮಶಾಸ್ತಾರಾಚೆಗತ್ ನ್ಯಾಯಿ ನಿವ್ಡಾಯಾ ತಿಥ ಬಸುನ್ ಮನಾ ಮಾರಾಯಾ ಸಾಂಗ್ತೊಸ್ ಕ್ಯಾ? ಧರ್ಮಶಾಸ್ತಾರಾಲಾ ತ್ಯೊ ಆಡ್ವಾ ಜಾ಼ಲ್ಯಾ” ಮನ್ಹುನ್ ಸಾಂಗ್ಲ.
4 ಪೌಲಾಚೆ ಜ಼ವಳ್ ಉಬಿ ರಾಯ್‌ಲ್ಯಾಲಿ ಲೊಕ ತ್ಯಲಾ, “ದೇವಾಚಾ ಮುಖ್ಯಯಾಜಕಾಲಾ ತು ಹೆ ತರನಿ ಬೊಲಾಚ಼ ನವ್ಹ! ತು ತ್ಯಚಿ ನಿಂದಾ ಕರ್ತ್ಯೊಸ್!” ಮನ್ಲಿತ.
5 ಪೌಲ್, “ಬಾವ್ಹಾನು, ಹ್ಯೊ ಮಾನುಸ್ ಮುಖ್ಯಾ ಯಾಜಕ್ ಮನ್ಹುನ್ ಮನಾ ಠಾವಾ ನವ್ಥಾ. ಫನ್ ‘ತುಮ್ಚಾ ಲೊಕಾಂಚಾ ಅದಿಕಾರ‍್ಯಾಂಚೆ ಆಡ್ವ ವಾಯಿಟ್ ಬುಲು ನಕೊ’ ಮನ್ಹುನ್ ಧರ್ಮಶಾಸ್ತಾರಾತ್ ಲಿವ್‌ಲ್ಯಾಲ ಹಾ” ಮನ್ಹುನ್ ಸಾಂಗ್ಲ.
6 ಸಭೆತಲ್ಯಾ ಲೊಕಾತ್ನಿ ಥೊಡ ಸದ್ದುಕಾಯ್; ಆನಿ ಥೊಡ ಪರಿಸಾಯ್ ಹುತ್ತ. ಮನ್ಹುನ್ ಪೌಲಾನಿ, “ಮಾಜಾ ಬಾವ್ಹಾನು, ಮಿ ಪರಿಸಾಯ್! ಮಾಜ಼ಾ ಬಾ ಪರಿಸಾಯಾತ್ಲಾ ಜಾ಼ಲ್ಥಾ! ಮೆಲ್ಯಾಲ್ಯಾಂಚಾ ಪುನರುಥಾನಾಚೆ ಗುಸ್ಟಿತ್ ಮಾಜಿ ಆಶಾ ಹಾ ತ್ಯಚಿ ಚರ್ಚಾ ಚಾ಼ಲ್ಲೆ!” ಮನ್ಹುನ್ ವರ್ಡುನ್ ಸಾಂಗ್ಲ.
7 ಪೌಲಾನಿ ಆಸ ಸಾಂಗ್ಲ ತವಾ, ಪರಿಸಾಯಾಂಚ಼ ಆನಿ ಸದ್ದುಕಾಯಾಂಚ಼ ಬಾಂಢಾನ್ ಜಾ಼ಲ್ಹ. ಆನಿ ಸಬೆತ್ ದುಯಿ ಪಡ್ಲಿ. 8 ಮೆಲ್ಯಾಲ್ಯಾನಾ ಪುನರುತ್ಥಾನ್ ನಾಹಿ. ದೇವ್ದುತ್ ಆನಿ ಆತ್ಮಬಿ ನಾಹಿ ಮನ್ಹುನ್ ಸದ್ದುಕಾಯಾಂಚಾ಼ ಇಸ್ವಾಸ್. ಫನ್ ಫರಿಸಾಯಾಂಚಾ಼ ಇಸ್ವಾಸ್ ಹ್ಯಚೆ ಆಡ್ವಾ ಜಾ಼ಲ್ಯಾ. 9 ತಿಥ ಮೊಟಾ ಗಾನ್ಹಾ ಜಾ಼ಲ್ಹಾ. ತವಾ ಪರಿಸಾಯಾತ್ಲ ಥೊಡಜಾ಼ನ್ ದರ್ಮ ಸಿಕಿವ್‌ತ್ಯಾಲ ಉಬ ರಾಹುನ್, “ಹ್ಯಾ ಮಾನ್ಸಾಪ ಆಮಾನಾ ಕಾಯೆಕ್ ಚು಼ಕ್ ದಿಸನಾ! ದಮಸ್ಕಾತ್ ಜಾ಼ತ್ಯಾಲೆ ವಾಟವ ದೆವ್ದುತ್ ವ್ಹವುನಿ ಆತ್ಮ ವ್ಹವುನಿ ತ್ಯಚಿ ಸಂಗ ಬೊಲ್ಲ ಆಸಲ್! ಮನ್ಹುನ್ ವಾದ್ ಕೆಲಾ.
10 ಹ್ಯ ಬಾಂಢಾನ್ ವ್ಹತ್ಯಾಲ ಆಸ್ತಾನಾ. ಯೆಹುದಿ ಪೌಲಾಲಾ ತುಕ್ಡ ತುಕ್ಡ ಕರ್ನಾರ್ ಮನ್ಹುನ್ ಬಿಹುನ್ ಸೆನಾದಿಪತಿನಿ ಸಿಪಾಯಿನಾ, “ಬುಡಿ ಉತ್ರುನ್ ಜಾ಼ವುನ್ ಪೌಲಾಲಾ ತಿತ್ನಿ ಸಿಪಾಯಿಂಚೆ ಕೊಟೆತ್ ನೆವ್ಹಾ” ಮನ್ಹುನ್ ಹುಕುಮ್ ದಿಲಾ.
11 ತಿಸಿ ರ‍್ಯಾಚಾ಼ ಪ್ರಭು ಪೌಲಾಪ ಯವುನ್ ಉಬಾ ರಾಹುನ್, “ದಿರ‍್ಹಾನಿ! ತು ಮಾಜೆ ಗುಶ್ಟಿತ್ ಯೆರುಸಲೆಮಿಚಾ ಲೊಕಾನಾ ಸಾಂಗಲ್ಯಾಶಾರ್ಕ. ತು ರೊಮಾತ್ ಜಾ಼ವುನ್ ತಿತಲ್ಯಾ ಲೊಕಾನಾ ಮಾಜೆ ಗುಶ್ಟಿತ್ ಸಾಂಗಾಯಾ ವ್ಹಯಿ! ಮನ್ಹುನ್ ಸಾಂಗ್ಲ.
ಪೌಲಾಚೆ ಆಡ್ವ ಪಿತುರಿ
12 ದುಸ್ರೆ ದಿಸಿ ಸಕಾಳಚ಼ ಥೊಡ ಯೆಹುದಿ ಯಕಿಕ್ಡ ಜ಼ಮುನ್ ಪಿತುರಿ ಕರುನ್ , ಆಪ್ನು ಪೌಲಾಲಾ ಮಾರುನ್ ಟಾಕಿಪರ‍್ಯಾತ್ ಆಮಿ ಕಾಯ್ ಖಾನಾ ಪಿನಾರ್ನಾಹಿ ಮನ್ಹುನ್ ಶಪತ್ ಕಿಲಿ. 13 ಆಸಿ ಕಮಿಸ್ಕಮಿ ಚಾಳಿಸ್ ಲೊಕ ಹುತ್ತಿತ. 14 ಹೆ ಮಹಾಯಾಜಕಾಂಚಿಪ ಆನಿ ಜಾಂತ್ಯಾಂಚಿಪ ಜಾ಼ವುನ್, “ಆಮಿ ಪೌಲಾಲಾ ಮಾರುನ್ ಟಾಕಿಸ್ ಪರತ್ ತೊಂಡಾತ್ ಕಾಯ್ ಗಾಲ್ನಾರ್ನಾಹಿ ಮನ್ಹುನ್ ಖಡ್ಯಾವುನ್ ಶಪತ್ ಕಿಲಿ! 15 ಮನ್ಹುನ್ ಆತಾ ತುಮಿ ಕರಾಯಾ ವ್ಹಯಿ ಜಾ಼ಲ್ಯಾಲ ಕ್ಯಾ ಮಂಜೆ, ಸರದಾರಾಲಾ ಆನಿ ಸಗಳ್ಯಾ ಜಾಂತ್ಯಾನಾ ಯಾಕ್ ಸಾಂಗ್ನ ಲಾವುನ್ ದೆವಾ. ಪೌಲಾಲಾ ನ್ಯಾಯಿ ಸಬೆಚೆ ಮೊರ‍್ಹ ಆನಿಕ್ ಪ್ರಶ್ನೆ ಇಚಾರಾಯಾ ವ್ಹಯಿತ ಮನ್ಹುನ್ ಸಾಂಗುನ್ ಆಮ್ಚಿಪ ಹಾಕ್ಟುನ್ ಆನಾಯಾ ರೊಮಾಚಾ ಸರದಾರಾಲಾ ಸಾಂಗಾ. ಪೌಲ್ ಹಿತ್ತ ಯತಾನಾ ಆಮಿ ವಾಟವ ರಾಖಿತ್ ರಾಹುನ್ ತ್ಯಲಾ ಮಾರುನ್ ಟ್ಯಾಕ್ತಾವ್” ಮನ್ಲ.
16 ಫನ್ ಹೆ ಯವಜ್ನಾ಼ಚೆ ಗುಶ್ಟಿತ್ ಪೌಲಾಚಾ ಬಾಛಾಲಾ ಸಮಾಜ಼್ಲ ತ್ಯೊ ಸೈನ್ಯಾಚೆ ಕೊಟೆತ್ ಜಾ಼ವುನ್ ಹೆ ಯವಜ್ನಾ಼ಚೆ ಗುಶ್ಟಿತ್ ಪೌಲಾಲಾ ಸಾಂಗ್ಲ. 17 ತವಾ ಪೌಲಾನಿ ಅದಿಕಾರ‍್ಯಾತ್‍ಲ್ಯಾ ಯಕಾಲಾ ಹಾಕ್ಟುನ್, “ಹ್ಯಾ ಪೊರ್ಗ್ಯಾಲಾ ಸೆನಾಧಿಪತಿಪ ಗಿಹುನ್ ಜಾ಼. ಹ್ಯೊ ಯೆಕ್ ಬಾತ್ನಿ ತ್ಯಲಾ ಸಾಂಗಾಚಾ಼ ಹಾ” ಮನ್ಲಾ. 18 ಮನ್ಹುನ್ ಅದಿಕಾರಿ ಪೌಲಾಚಾ ಬಾಚ್ಚಾಲಾ ಸರದಾರಾಪ ಗಿಹುನ್ ಗೆಲಾ. ತ್ಯಾ ಅಧಿಕಾರ‍್ಯಾನಿ ಸರದಾರಾಲಾ, “ಹ್ಯಾ ಪ್ಯೊರ್ಗ್ಯಾಲಾ ತುಜಿಪ ನಿಹ್ಯಾವ್ಹಯಿ ಮನ್ಹುನ್ ತುರುಂಗಾತ್ ಆಸ್‌ಲ್ಯಾಲ್ಯಾ ಪೌಲಾನಿ ಮಾಜಿಪ ಮಾಗ್ಲ ಹ್ಯೊ ತುಲಾ ಯೊಕ್ ಸಾಂಗ್ ಸಾಂಗಾಯಾ ವ್ಹಯಿ ಮಂಥ್ಯೊ” ಮನ್ಲಾ.
19 ಸರದಾರಾನಿ ಪ್ಯೊರ್ಗ್ಯಾಲಾ ಹಾತಾಸ್ ದರ‍್ಹುನ್ ಯಕಾನ್ಸಿ ಹಾಕ್ಟುನ್ ನಿಹುನ್, “ತು ಕ್ಯಾ ಸಾಂಗಾಯಾ ವ್ಹಯಿ ಮಂಥೊಸ್? ಮನ್ಹು‍ನ್ ಇಚಾರ್ಲ.
20 ತ್ಯೊ, “ ಪೌಲಾಚಾ಼ ಆಜು಼ನ್ ಬಾರಿಕ್ ಇಚಾರ್ ಕರಾಯಾ ವ್ಹಯಿ ಮನ್ಹುನ್ ನೆವಾ ಸಾಂಗುನ್ ಸಕಾಳ್ ನ್ಯಾಯಿಸಬೆತ್ ತ್ಯಲಾ ತುಸ್ ಹಾಕ್ಟುನ್ ಆನಾಯಾ ವ್ಹಯಿಸ್ ಮನ್ಹುನ್ ತುಜಿಪ ಸಾಂಗಾಯಾ ಯೆಹುದ್ಯಾಂಚಾನಿ ಬುಲುನ್ ಗೆತಲ್ಯಾ. 21 ಫನ್ ತ್ಯಂಚ಼ ಖರದರು ನಕೊಸ್! ಪೌಲಾಲಾ ಮಾರುನ್ ಟಾಕಾಯಾ ಚಾಳಿಸ್ ಯೆಹುದಿ ದಡುನ್ ರಾಖಿತ್ ಹಾತ್ತ. ಪೌಲಾಲಾ ಮಾರುನ್ ಟಾಕಿಸ್ ಪರ‍್ಯಾತ್ ಖಾಯಿತ್ಬಿ ನಾಹಿ ಪಿಯಿತ್ಬಿ ನಾಹಿ ಮನ್ಹುನ್ ತ್ಯಂಚಾನಿ ಸಗ್‌ಳ್ಯಾಂಚಾನಿ ಶಪತ್ ಕೆಲೆ! ಆತಾ ತೇ ತುಜೆ ಒಪಿಗೆಲಾ ರ‍್ಯಾಕ್‌ತ್ಯಾತ ಮನ್ಲಾ.
22 ತವಾ ತ್ಯಾ ಸರದಾರಾನಿ ಪ್ಯೊರ್ಗ್ಯಾಲಾ, “ತ್ಯಂಚೆ ಯವಜ್ನಾಚೆ ಗುಶ್ಟಿತ್ ತು ಮನಾ ಸಾಂಗ್‌ಲ್ಯಾಲ ಕುನಾಲಾಸ್ ಸಾಂಗು ನಕೊಸ್” ಮನ್ಹುನ್ ಸಾಂಗುನ್ ತ್ಯಲಾ ಲಾವುನ್ ದಿಲಾ.
ರಾಜ್ಪಾಲ್ ಜಾ಼ಲ್ಯಾಲ್ಯಾ ಫೆಲಿಕ್ಸಾಪ ಪೌಲಾಲಾ ಲಾವುನ್ ದಿಲ್ಯಾಲಾ
23 ನಂತರ್ ಸರದಾರಾನಿ ದೊಗಾ ಆದಿಕಾರ‍್ಯಾನಾ ಹಾಕ್ಟುನ್ ತ್ಯನಾ, “ಕೈಸರ‍್ಯಾತ್ ಲಾವುನ್ ದಿಯಾಲಾ ದೊನ್ಸೆ ಜಾ಼ನ್ ಸೈನಿಕಾನಾ ತಯಾರ್ ಕರ್. ಸತ್ತರ್ ಜ಼ನಾನಾ ಘೊಡ ದೊನ್ಸೆ ಜ಼ನಾನಾ ಬರ್ಚಾ ತಯಾರ್ ಕರಾ. ಹೆ ರಾತಿತ್ ನವು ವಾಸ್ಥಾನಾ ಹಿತ್ನಿ ಜಾ಼ಯಾ ತುಮಿ ತಯಾರ್ ರಾಹ್ಯಾ ವ್ಹಯಿಸಾ. 24 ಪೌಲಾಚಾ ಜಾ಼ನ್ಯಾಸಾಟಿ ಥೊಡ್ಯಾ ಗೊಡ್ಯಾನಾ ಗೆವ್ಹಾ. ರಾಜ್ಭಾರ್ ಕರ್ತ್ಯಾಲ್ಯಾ ಫೆಲಿಕ್ಸಾಪ ತ್ಯಲಾ ಜ಼ಪುನ್ ನಿಹ್ಯಾಲಾ ವ್ಹಯಿ” ಮನ್ಹುನ್ ಸಾಂಗ್ಲ. 25 ಆನಿ ಸರದಾರಾನಿ ಯಾಕ್ ಪತ್ರ ಲೀವ್ಲ. ತ್ಯಾತ್ ಆಸ ಲಿವ್ಲಹುತ್ತ:
26 “ಕ್ಲೊದ್ ಲುಸಿಯಾಪ್ನಿ ಮಹಾರಾಜಾ಼ ಜಾ಼ಲ್ಯಾಲಾ ರಾಜ್ಪಾಲ್ ಫೆಲಿಕ್ಸಾಲಾ, ನಮಸ್ಕಾರ್ 27 ಯೆಹುದಿ ಹ್ಯಾ ಮಾನ್ಸಾಲಾ ದರುನ್ ಮಾರುನ್ ಟಾಕಾಚ಼ ಹುತ. ಫನ್ ಹ್ಯೊ ರೊಮಾತ್ಲಾ ಮಾನುಸ್ ಮನ್ಹುನ್ ಮನಾ ಠಾವ್ಹಾ ಜಾ಼ಲ್ಹ. ತವಾ ಮಿ ಸೈನಿಕಾಂಚೆ ಸಂಗ ಜಾ಼ವುನ್ ಹ್ಯಲಾ ರ‍್ಯಾಕ್ಲಾ ಹುತಾ. 28 ತೆ ಹ್ಯಚಿವ ವಾವ್‌ತ್ಯಾಲ್ಯಾ ಚು಼ಕಿಚ಼ ಕಾರನ್ ಸಮಜು಼ನ್ ಗಿಹ್ಯಾ ಮಿ ನ್ಯಾಯಿತ್ ಹ್ಯಲಾ ಉಬಾಕೆಲಾ. 29 ತಿಥ ಸಮಜು಼ನ್ ಆಲ್ಯಾಲ ಕ್ಯಾ ಮಂಜೆ ಪೌಲಾನಿ ಬುರ್ಸಿಕಾಮ ಕೆಲ್ಯಾತ ಮನ್ಹುನ್ ಯೆಹುದ್ಯಾಂಚಾನಿ ಸಾಂಗ್ಲ ತ್ಯ ತ್ಯಂಚಾ ಸ್ವತಾಚಾ ಧರ್ಮಶಾಸ್ತಾರಾಲಾ ಸಮ್ಮನ್ ಆಸಲ್ಯಾಲ ಜಾ಼ಲ್ತ. ತ್ಯವ್ಡಸ್ ನವ್ಹ ಹ್ಯಲಾ ತುರುಂಗಾತ್ ವ್ಹವುನಿ ಮರ್ನಾಚಿ ಸಿಕ್ಷಾ ವ್ಹವುನಿ ದಿಯಾ ವ್ಹಯಿ ಮನ್ಹಾಯಾ ಕಸ್ಲಿಸ್ ಚು಼ಕ್ನಾಹಿ. 30 ಫನ್ ಯೆಹುದ್ಯಾತ್ಲ ಥೊಡ ತ್ಯಲಾ ಮಾರುನ್ಟಾಕಾಯಾ ವ್ಹಯಿ ಮಂತ್ಯಾಲಿ ಯವಜ಼್ನಾ ಮನಾ ಸಮಾಜ್ಲಿ಼. ಮನ್ಹುನ್ ಮಿ ತುಜಿಪ ಲಾವುನ್ ದಿಲ್ಯಾ. ತ್ಯವ್ಡಸ್‍ ನವ್ಹ. ತ್ಯಚೆ ಆಡ್ವ ಚು಼ಕ್ ವಾವ್‌ತ್ಯಾಲ್ಯಾನಾ ತುಜೆ ಮೊರ‍್ಹ ಆಡ್ವ ವ್ಹವುನ್ ವಾದ್ ಕರಾಯಾ ವ್ಹಯಿ ಮನ್ಹುನ್ ಪರವಾನ್ಕಿ ದಿಲಿ. 31 ಸಿಪಾಯಿನಾ ಸಾಂಗಲ್ಯಾ ಶಾರ‍್ಕ ರಾತಿಚಾ ಯಳಾಲಾ ಪೌಲಾಲಾ ಅಂತಿಪತ್ರಿಯಾತ್ ನೆಲ್ಹಾ. 32 ದುಸ್ರೆದಿಸಿ ಪೌಲಾಸಂಗ ಮೊರ‍್ಹ ಜಾ಼ಯಾ ಘೊಡ ಚಾ಼ಲಿವತ್ಯಾಲ್ಯಾನಾ ಸುಡುನ್ ಸೈನಿಕ್ ಮಾಗರ ಪರುತುನ್ ಕೊಟೆತ್ ಆಲ. 33 ಘೊಡ ಚಾ಼ಲಿವತ್ಯಾಲ್ಯಾಂಚಾನಿ ಕೈಸರ‍್ಯಾತ್ ಜಾ಼ವುನ್ ರಾಜ್ಪಾಲಾಲಾ ಪತ್ರ ದಿವುನ್ , ಪೌಲಾಲಾ ತ್ಯಂಚೆ ಮೊರ‍್ಹ ಉಬಾಕೆಲಾ. 34 ರಾಜ್ಪಾಲಾಲಾ ತ್ಯ ಪತ್ರ ವಾಚ಼್ವುನ್, ಪೌಲಾ ಕುಟ್ಲೆ ಸೀಮೆತ್ಲಾ? ಮನ್ಹುನ್ ಇಚಾರುನ್ ತ್ಯೊ ಕಿಲಿಕ್ಯತ್ಲಾ ಮನ್ಹುನ್ ಸಮಜು಼ನ್; 35 “ತುಜಿವ‍ ಚು಼ಕ್ ವಾವಲ್ಯಾಲ ಅಲ್ಯಾವ, ತುಜ಼ ಐಕ್ತೊ” ಮನ್ಹುನ್ ಸಾಂಗುನ್, ತ್ಯಲಾ ಹೆರೊದಾಚಾ ತುರಂಗಾತ್ ಥಿವುನ್ ರಾಕಾಯಾ ವ್ಹಯಿ ಮನ್ಹುನ್ ಆಜ್ಞಾದಿಲಿ.

- ಅಪೊಸ್ತಲರ ಕ್ರತ್ಯ
- <
- 23
- >

© 2023 TWFTW