- ಲುಕ್
- <
- 1
- >

ಲುಕನು ಬರೆದ ಯೇಸು ಕ್ರಿಸ್ತನ ಸುವಾರ್ತೆ
ಲುಕಾನಿ ಲಿವಲ್ಯಾಲಿ ಯೇಸು ಕ್ರಿಸ್ತಾಚಿ ಬರಿ ಖಬರ್
ವಳಕ್
ಲುಕಾನಿ ಲಿವ್‍ಲ್ಯಾಲಿ ಬರಿ ಖಬರ್ ನವ್ಯಾ ಕರಾರಾತ್ ಯೇಸು ಕ್ರಿಸ್ತಾಚಾ ಜೀವ್ನಾಚೆ ಗುಶ್ಟಿತ್ ವಿವರನಾ ದೆತ್ಯಾಲ್ಯಾ ಚಾರ್ ಪುಸ್ತಕಾತ್ಲ ಯಾಕ್ ಪುಸ್ತಕ್ ಜಾ಼ಲ್ಯಾ ಹ್ಯಾ ಸಗ್‌ಳ್ಯಾ ಪುಸ್ತಕಾನಾ “ಬರಿ ಖಬರ್” ಮನ್ಹುನ್ ಮಂಥ್ಯಾತ ಹ್ಯಚಾ಼ ಆರ್ಥ “ಚಾ಼ಂಗ್ಲಿ ಖಬರ್” ತ್ಯಾ ಯೇಸು ಮೆಲ್ಯಾ ನಂತರ್ ಮತ್ಯಾಯ್, ಮಾರ್ಕ್, ಲುಕ್, ಆನಿ ಯೊಹಾನ್ ಮಂಥ್ಯಾಲ್ಯಾಂಚಾನಿ ಲಿವ್‌ಲ್ಯಾ ಲುಕಾನಿ ಯೇಸುಚಾ ಜೀವ್ನಾಚೆ ಗುಶ್ಟಿತ್ ತ್ಯವ್ಡಸ್ ಲಿವ್ಲ ನಾಹಿ ಫನ್ ತ್ಯೊ ಯೇಸುಚ಼ ಮರಾನ್ ಆನಿ ಮರುನ್ ಉಠುನ್ ಆಲ್ಯಾ ನಂತರ್ ತ್ಯಚಾ ಶಿಶಾಂಚಾನಿ ಕೆಲ್ಯಾಲ ನಿಸ್ಥ ಗುಶ್ಟಿಂಚ಼ ತ್ಯವ್ಡಸ್ ಲಿವ್‌ಲ್ಯಾ ತ್ಯಾ ಪುಸ್ತಕಾಚ಼ ನಾವ್ ಅಪೊಸ್ತಲ್. ಲುಕಾನಿ ಲಿವ್‌ಲ್ಯಾಲೆ ಬರೆ ಖಬರಿಚಾ ಹ್ಯಾಸ್ ಯಳಾತ್ ಲಿವ್‌ಲ್ಯಾ ಮನ್ಹುನ್ ಠಾವ ನಾಹಿ. ಫನ್ ಖುಬ್ ವಿದ್ವಾಂಸ ಕ್ರಿಸ್ತ್ ಜ಼ಲ್ಮುನ್ 70 ವರ್ಸಾ ನಂತರ್ ಲಿವ್‌ಲ್ಯಾಲ ಆಸಲ್ ಮನ್ಹುನ್ ಮಂಥ್ಯಾತ.
ಲಿವ್‌ತ್ಯಾಲಾ ಲುಕ್ ಯೊಕ್ ವೈದ್ಯ ಜಾ಼ಲ್ಥಾ. ತ್ಯಚಿ ಲಿವಾಚಿ ಪದ್ದತ್ ಆನಿ ಉಪೇಗ್ ಕೆಲ್ಯಾಲಿ ಬಾಶೆ ತ್ಯೊ ಯೊಕ್ ಶಿಕ್ಷೆಚಾ಼ ಮಾನುಸ್ ಜಾ಼ಲ್ಥಾ ಮನ್ಹುನ್ ದಾವುನ್ ದೆತ. ಲುಕಾನಿ ಆನಿ ಯೇಸುಚಾ ಜೀವ್ನಾಚೆ ಗುಶ್ಟಿತ್ ಶಾರ್ಕ ವಿವರನ್ ಕರಾಯಾ ಮನ್ ಕೆಲ ತ್ಯಾ ಘಟ್ಕಾ ತ್ಯ ಚಾ಼ಲ್ಯಾಚೆಗತ್ ಸಾಂಗ್ಲ. ಆಸಸ್ ವಾಚಿವ್‌ತ್ಯಾಲ್ಯಾಂಚಾನಿ ಲಾಭ್ ವ್ಹಯಿಚೆಗತ್ ಕೆಲ. ಲುಕ್ 1—3
ತ್ಯೊ ಯೆಹುದಿ ವ್ಹವುನ್ ನವ್ಥಾ ಕೊಲೊಸ್ಸೆ 4:14 ಆನಿ ಯೆಹುದಿ ನಸ್‍ಲ್ಯಾಲಿ ಲೊಕ ಸಗ್ಳಿ ಅರ್ಥ ಕರುನ್ ಗೆಥ್ಯಾಲೆ ರಿತಿತ್ ತ್ಯನಿ ಲಿವ್ಲ. ಹ್ಯ ತ್ಯನಿ ಯೆಹುದ್ಯಾಂಚೆ ಪದ್ದತಿಚೆ ಗುಶ್ಟಿತ್ ಆಪ್ನು ವಿವರನ್ ಕರುನ್ ಸಾಂಗ್‌ಲ್ಯಾಲ ಬಗ್‍ಲ್ಯಾವ ಆಮಾನಾ ಸಮಾಸ್ತಲುಕ್ 1:1-8
ಲುಕಾನಿ ಲಿವ್‌ಲ್ಯಾಲಿ ಬರಿ ಖಬರ್ ಮತ್ತಾಯಾನಿ ಆನಿ ಮಾರ್ಕಾನಿ ಲಿವ್‍ಲ್ಯಾಲೆ ಖಬರಿಚೆಗತ್ ಹಾ ಕಾ ಮಂಜೆ ತ್ಯ ಯಕಸ್ ತರನಿ ವಿವರನ್ ಕರ್ತಾವ್. ಹ್ಯಾ ತಿನಿ ಪುಸ್ತಕಾತ್ನಿ ಲುಕಾನಿ ಸ್ನಾನಿಕ್ ಯೊಹಾನಾಚಾ ಜೀವ್ನಾಚೆ ಗುಶ್ಟಿತ್ ಖುಬ್ ವಿವರನ್ ದೆತೊ 3:3, 11:4, 17:3-4, 23:34, 24:47 ಆನಿ ಮಾಗ್‍ನ್ಯಾಚೆ ಗುಶ್ಟಿತ್ ವಿವರನ್ ಕರ್ತೊ 3:21, 5:16,6:12, 17:1-12, 22:32
ಪಿಠಿಕೆ
1. ಅದ್ಯಾಯ್ ಲುಕ್ ಆಪ್ಲೆ ಬರೆ ಖಬರಿಚಿ ವಳಕ್ ದೆತೊ ಆನಿ ಆಪ್ನು ಕಾ ಲಿವ್‌ತ್ಯೊ ಮನ್ಯಾಚೆ ಗುಶ್ಟಿತ್ ವಿವರನ್ ಕರ್ತೊ 1:1-4
2. ನಂತರ್ ತ್ಯೊ ಯೇಸುಚಾ಼ ಜ಼ಲ್ಮ ಆನಿ ತ್ಯೊ ಸೇವೆಸಾಟಿ ಕಸಾ ತಯಾರ್ ಜಾ಼ಲ್ಹಾ ಮನ್ಹುನ್ ವಿವರನ್ ಕರ್ತೊ 1:5—4:13
3. ಬಾಕಿಚೆ ಬರೆ ಖಬರಿತ್ ಹ್ಯೊ ಮೊಟಾ ಭಾಗ್ ಜಾ಼ಲ್ಯಾ ಪರತ್ ಲುಕಾನಿ ಯೇಸುನಿ ಕೆಲ್ಯಾಲ್ಯಾ ಕಾಮಾಚೆ ಗುಶ್ಟಿತ್ ಸಾಂಗ್ತೊ. ವಿಶೇಶ್ ಕರುನ್ ತ್ಯೊ ಕೆಲ್ಯಾಲಿ ಅದ್ಬುತ್ ಕಾಮ ಆನಿ ತ್ಯಚಾ ಸಿಕಿವ್‌ನ್ಯಾಚೆ ಗುಶ್ಟಿತ್ ಸಾಂಗ್ತೊ 4:14—21:38
4. ಸರ್ತ್ಯಾ ಯಳಾಲಾ ಸರ್ತ ದೊನ್ ಅದ್ಯಾಯ್ ತ್ಯೊ ಯೇಸು ಕಸಾ ಮೆಲಾ ಮಾತಿ ಕಸಿ ದಿಲಿ ಆನಿ ಮರ್ನಾತ್ನಿ ಕಸಾ ಉಠುನ್ ಆಲಾ ಮನ್ಹುನ್ ವಿವರನ್ ಕರ್ತೊ. 22—24
1
1 ಮಾಯೆಚಾ ಥೆಯೊಪಿಲಾ,
ಆಮ್ಚೆ ಮದ್ದಿ ಚಾ಼ಲ್ಯಾಲಿ ಕಾಮ ಸಾಂಗಾಯಾಸಾಟಿ ಖುಬ್ ಜ಼ನಾಂಚಾನಿ ಖಟ್ಪಟ್ ಕಿಲಿ. 2 ಮುಳಾದರ‍್ನಿ ಹಿ ಕಾಮ ಡೊಳ್ಯಾನಿ ಬಗುನ್ ದೇವಾಚಿ ಖಬರ್ ಸಾಂಗ್ಲೆ ಮನ್ಹುನ್ ಆಮಿ ಐಕ್‌ಲ್ಯಾಲ್ಯಾ ಗುಶ್ಟಿಸ್ ತ್ಯಂಚಾನಿ ಲಿವ್‌ಲ್ಯಾತಾ. 3 ಪರ್ತೆಕ್ ಯೇಕ್ ಖಬರ್ ಮಿ ಮುಳಾದರ‍್ನಿ ಧ್ಯಾನ್‌ಥಿವುನ್ ವಾಚಿವ್‌ಲ್ಯಾಲೆಸಾಟಿ ತ್ಯ ಸಗ್ಳ ತುಲಾ ಶಾರ್ಕ ಸಮಜಾ಼ಯಾ ಪುಸ್ತಕಾಚೆಗತ್ ಲಿವ್ಲ. 4 ತುಲಾ ಸಾಂಗ್‌ಲ್ಯಾಲ್ಯಾ ಗುಶ್ಟಿ ಖರ‍್ಯಾ ಮನ್ಹುನ್ ಹ್ಯನಿ ತುಲಾ ಚಾ಼ಂಗ್ಲ ಸಮಜ಼ಲ್.
ಬಾಪ್ತಿಸ್ಮಾ ಯೊಹಾನಾಚಾ ಜ಼ಲಾಮ್‌ನ್ಯಾಚಿ ಖಬರ್ ಸಾಂಗ್ಲಿ
5 ಯುದಾಯಾಚಾ಼ ರಾಜಾ಼ ಹೆರೊದ್ ಹ್ಯಚಾ ಕಾಲಾತ್ ಅಬಿಯಚಾ ವರ್ಗತ್ಲಾ ಜಕರಿಯಾ ನಾವಾಚಾ಼ ಯೊಕ್ ಯಾಜಕ್ ಹುತ್ತಾ. ತ್ಯಚಿ ದನ್ಗರ್ ಆರೊನ್ ಯಾಜಕಾಚಾ ಗರ‍್ಹಾನ್ಯಾಚಿ. ತಿಚ಼ ನಾವ್ ಎಲಿಜಬೆತ್. 6 ಜಕರಿಯಾ ಆನಿ ಎಲಿಜಬೆತ್ ಖರ‍್ಯಾನಿ ದೇವಾಚೆ ನದ್ರಲಾ ಚಾ಼ಂಗ್ಲಿ ಹುತ್ತಿತ. ಪ್ರಭುಚಾ ಸಗ್‌ಳ್ಯಾ ಆಜ್ಞಾ ಚು಼ಕಾಚೆಆಂದಿ ಪಾಳಿತಿತ ಆನಿ ತೀ ಚು಼ಕ್ ನಸ್ನಾರಿ ಹುತ್ತಿತ.
7 ಫನ್ ತ್ಯನಾದೊಗಾನಾ ಪ್ಯುರ್ಗಿನವ್ಥಿತ; ಕಾ ಮಂಜೆ ಎಲಿಜಬೆತ್ ವಾಂಜೊಳಿ ಹುತ್ತಿ; ಆನಿ ತ್ಯಾ ದೊಗಾನಾಬಿ ವಯಾಜಾ಼ಲಿಹುತ್ತಿ.
8 ಯಕಸಿ ಜಕರಿಯಾಚಿ ಪಾಳಿ ಆಲಿ ತವಾ, ತ್ಯೊ ದೇವ್ಳಾತ್ ದೇವಾಚೆ ಮೊರ‍್ಹ ‍ಯಾಜಕಾಚ಼ ಕಾಮ್ ಕರೀತಾ. 9 ಯಾಜಕಾಂಚಾನಿ ಧುಪ್ ಗಾಲಾಯಾ ಆಪ್ಲೆ ಚಾ಼ಲಿಚೆಗತ್ ಚಿಟ್‌ ಗಾಲ್ಹುನ್ ಯಕಾ ಯಾಜಕಾಲಾ ನಿವ್ಡಿತಿತ. ಜಕರಿಯಾಲಾ ಯಾಜಕಾಂಚೆ ಪದ್ದತಿಚೆಗತ್ ಜಕರಿಯಾಲಾ ದೇವ್ಳಾತ್ ಧುಪ್ ಗಾಲಾಯಾ ಚೀಟಿ ಗಾಲ್ಹುನ್ ನಿವಡ್ಲಾ. 10 ಜಕರಿಯಾ ಧುಪ್ ಗ್ಯಾಲ್‌ಥ್ಯಾಲ್ಯಾ ಯಳಲಾ ಲೊಕ ಸಗ್ಳಿ ಬಾಹಿರ್ ಉಬಿರಾಹುನ್ ದೇವಾಪ ಮಾಗ್ನ ಕರಿತಿತ.
11 ತವಾ, ದೇವಾಚಾ಼ ಧುತ್ ಯೊಕ್ ಯವುನ್ ದುಪಾರ್ತಿಚೆ ಉಜ಼ವ್ಯಾಂಗ್ನಿ ಉಬಾರಾಯ್‌ಲ್ಯಾಲಾ ತ್ಯಲಾ ದಿಸ್ಲಾ. 12 ತವಾ ಜಕರಿಯಾ ತ್ಯಲಾ ಬಗುನ್ ಬಿಹುನ್ ಕ್ಯಾಪ್ರ ಬರ್ಲ. 13 ಫನ್ ತ್ಯಾ ಧುತಾನಿ ತ್ಯಲಾ “ಜಕರಿಯಾ ಬಿಹುನಕೊ; ತುಜ಼ ಮಾಗ್ನ ದೇವಾಲಾ ಐಕು ಆಲ್ಯಾ ತುಜಿ ದನ್ಗರ್ ಎಲಿಜ಼ಬೆತ್ ತಿಲಾ ಯೊಕ್ ಪ್ಯೊರ್ಗಾ ಜ಼ಲಾಮ್ನಾರ್. ತು ತ್ಯಲಾ ಯೊಹಾನ್ ಮನ್ಹುನ್ ನಾವ್ ಥೇವಾಯಾಹ್ವಯಿ. 14 ತ್ಯೊ ಜ಼ಲಾಮ್ಲಾ ಮನ್ಹುನ್ ತುಲಾ ಖುಬ್ ಹೌಸ್ ಉಲ್ಲಾಸ್ ವ್ಹಯಿಲ್; ಆನಿ ಖುಬ್ ಲೊಕಾನಾ ಆಂನದ್ ವ್ಹನಾರ್.
15 ದೇವಾಚೆ ನದ್ರಲಾ ಯೊಹಾನ್ ಮೊಟಾ ಮಾನುಸ್ ವ್ಹನಾರ್; ದರಾಕ್ಶಿಚಾ಼ ರಸ್ ನಾಹಿತ ನಿಶಾಚಾ಼ ರಸ್ ಪಿನಾರ್ ನಾಹಿ; ಯೊಹಾನ್ ಜ಼ಲಾಮ್‌ಲ್ಯಾ ದರ್ನ್ಹಿ ಪವಿತ್ರಾತ್ಮಾನಿ ಬರ‍್ಹುನ್ ರಾನ್ಹಾರ್.
16 “ಹ್ಯೊ ಇಸ್ರಾಯಲ್ ಪಿಳ್ಗಿತ್‌ಲ್ಯಾ ಖುಬ್ ಲೊಕಾನಾ ತ್ಯಂಚಾ಼ ದೇವ್ ಪರಮೇಶ್ವರಾಕ್ಡ ಪರತಾಯಾ ಮಜ಼ತ್ ಕರ್ನಾರ್ 17 ತ್ಯೊ ದೇವಾಚಾ಼ ಫುಡಾರಿ ವ್ಹವುನ್ ಜಾ಼ವುನ್ ಪ್ರವಾದಿ ಜಾ಼ಲ್ಯಾಲ್ಯಾ ಯಲಿಯಾಚಾ ಆತ್‌ಮ್ಯಾನಿ ಆನಿ ಬಳಾನಿ ಬರ‍್ಹುನ್ ಬಾಸಂಚ಼ ಮನ್ ಪೊರಾಂಚಿಕ್ಡ. ಹಾಟ್ ದರ್ಲ್ಯಾಲ್ಯಾಲಾ ನಿತಿವಂತಾಂಚಾ ಗಿನ್ಯಾನಾಕ್ಡ ಪರ್ತುನ್ ತಯಾರ್ ಜಾ಼ಲ್ಯಾಲ್ಯಾ ಲೊಕಾನಾ ದೇವಾಕ್ಡ ನೇನಾರ್”
18 ಜಕರಿಯಾನಿ ದೇವ್ದುತಾಲಾ ಆಸ ಇಚಾರ್ಲ “ಹ್ಯ ಮಿ ಕಸ ಸಮಜು಼ನ್ ಗಿಹು? ಮಿ ಮಾಥಾರಾ; ಮಾಜಿ ದನ್ಗರ್ ವಯೆಜಾ಼ಲ್ಯಾಲಿ”
19 ದೇವ್ದುತಾನಿ, “ಮಾಜ಼ ನಾವ್ ಗಬ್ರಿಯಲ್. ಮಿ ದೇವಾಚೆ ಮೊರ‍್ಹ ಉಬಾರಾಥ್ಯಾಲಾ ದೇವಾನಿ ಹ್ಯೊ ಚಾ಼ಂಗ್ಲಾ ಸಮಾಚಾರ್ ತುಲಾ ಕಳ್ವಾಯಾಸಾಟಿ ಮನಾ ಲಾವುನ್ದಿಲ್ಯಾ. 20 ಆತಾ ಐಕ್! ಹ್ಯೊ ಮಾಜಾ಼ ಸಬೋತ್ ಗಡ್ನಾರ್; ಖರ ತು ತ್ಯಚಿವ ಇಸ್ವಾಸ್ ಥೆವ್ಲಾನಾಹಿಸ್ ಮನ್ಹುನ್ ಮಿ ಸಾಂಗ್‌ಲ್ಯಾಲಾ ಸಬ್ದ ಗಢ ಪರ‍್ಯಾತ್ ಬೋಲಾಚೆಆಂದಿ ಮುಕ್ಕಾಹ್ವವುನ್ ರಾನ್ಹಾರ್” ಮನ್ಲಾ.
21 ಆನಿ ಹಿಕ್ಡ ಲೊಕ ಜಕರಿಯಾಚಿ ವಾಟ್ ಬಗಿತ್ ತ್ಯನಿ ದೇವ್ಳಾತ್ ಖುಬ್ ಯೊಳ್ ಕಾ ಕೆಲಾ ಮನ್ಹುನ್ ಗಾಭಾರ್ಲಿತ 22 ಮಂಗ್ ಜಕರಿಯಾ ದೇವ್ಳಾತ್ನಿ ಬಾಹಿರ್ ಆಲಾ ತವಾ ತ್ಯಂಚಿ ಸಂಗ ಕಾಯ್ ಬೊಲಾಚೆಆಂದಿ ರಾಯ್ಲಾ ತವಾಚಾನ್ ತ್ಯೊ ತ್ಯನಾ ಹಾತಾನಿ ಖುನಾ ಕರೀತ್ ಮುಕ್ಕಾಹ್ವವುನ್ ಹುತ್ತಾ. ತವಾ ಲೊಕಾಂಚಾನಿ ತ್ಯಲಾ ಕಾಯ್ ತರಿ ದರ್ಶಾನ್* ಜಾ಼ಲ ಆಸಲ್ ಮನ್ಹುನ್ ಸಮಜು಼ನ್ ಗೆತ್ಲ.
23 ಕವಾ ಆಪ್ಲೆ ಯಾಜಕಾಚೆ ಪಾಳಿಚ಼ ದಿಸ್ ಸರ್ಲ ತವಾ ಜಕರಿಯಾ ಆಪ್‌ಲ್ಯಾ ಗರ‍್ಹಾತ್ ಮಾಗಾರಾ ಗೆಲಾ. 24 ತೆ ದಿಸ್ ಜಾ಼ಲ್ಯಾ ನಂತರ್ ತ್ಯಚಿ ದನ್ಗರ್ ಎಲಿಜಬೆತ್ ಗರ್ವಾರ್ ರಾಹುನ್ ಪಾಚ಼್ ಮೈನ್ಹ ಗರ‍್ಹಾತ್ನಿ ಬಾಹಿರ್ ಆಲಿನಾಹಿ. 25 ಆನಿ ಎಲಿಜ಼ಬೆತ್, “ಬಗಾ, ದೇವಾನಿ ಮಾಜಿಸಾಟಿ ಕ್ಯವ್ಡ ಮೊಟ ಕಾಮ್ ಕೆಲ್ಯಾ! ಹೆ ದುನೆತ್ ಮನಾ ಆಸ್‌ಲ್ಯಾಲಾ ಆವ್ಮಾನ್ ದುರ್” ಕೆಲಾ ಮನ್ಲಿ.
ಯೇಸು ಕ್ರಿಸ್ತಾಚಾ಼ ಜ಼ಲ್ಮ ದೇವ್‌ ದುತಾಂಚಾನಿ ಆಂದಿಸ್ ಸಾಂಗ್‌ಲ್ಯಾಲ
26 ಎಲಿಜಬೆತ್ ಸಾ ಮೈನ್ಯಾಚಿ ಗರ್ವಾರ್ ಆಸ್ಥಾನಾ ದೇವಾನಿ ಗಬ್ರಿಯಲ್ ಮಂಥ್ಯಾಲ್ಯಾ ಆಪ್‌ಲ್ಯಾ ಧುತಾಲಾ ಗಲಿಲಾಯಾ ಸಿಮೆಚೆ ನಜ಼ರೇತ್ ಮಂಥ್ಯಾಲ್ಯಾ ಗಾವಾತ್ ಯಕ ಕನ್ಯಾಪ ಲಾವುನ್ ದಿಲಾ; 27 ತೆ ಕನೆಚ಼ ನಾವ್ ಮರಿಯಾ; ತಿಚಿ ರಾಜಾ಼ ಜಾ಼ಲ್ಯಾಲ್ಯಾ ದಾವಿದಾಚಾ ಗರ‍್ಹಾನ್ಯಾಚಾ಼ ಯೊಸೆಪ್ ಮಂಥ್ಯಾಲ್ಯಾ ಪ್ಯೊರ್ಗ್ಯಾ ಸಂಗ ಸಾಕಾರ್ಸಾಡಿ ಜಾ಼ಲ್ಥಿ. 28 ತ್ಯೊ ದುತ್ ತೀಚಿಪ ಯವುನ್ “ದೇವಾಚಿ ದಯೆ ಆಸ್ನಾರೆ, ತುಲಾ ಬರ ವ್ಹವುನಿ! ದೇವ್ ತುಜೆ ಸಂಗ ಹಾ” ಮನ್ಲಾ.
29 ದೇವ್‌ದುತಾಚಾ಼ ಸಬ್ದ ಐಕುನ್ ಗಾಬ್ರುನ್ ಮರಿಯಾ “ಹ್ಯಚಾ಼ ಆರ್ಥ ಕ್ಯಾ ಆಸಲ್? ಮನ್ಹುನ್ ಯವ್ಜಿತಿ.
30 ಪರತ್ ದೇವ್ದುತ್ ತಿಲಾ ಮನ್ಲಾ “ಮರಿಯಾ, ಬಿಹುನಕೊಸ್; ದೇವಾನಿ ತುಜಿವ ಖುಬ್ ಕ್ರುಪಾ ಕಿಲಿ. ” 31 ಐಕ್! ಆತಾ ತು ಗರ್ವಾರ್ ರಾಹುನ್ ಯಕಾ ಲೇಕಾಲಾ ಜ಼ಲ್ಮ ದೇನಾರ್. ತ್ಯಲಾ, ‘ಯೇಸು’ ಮನ್ಹುನ್ ನಾವ್ ಥೆವಾಯಾ ವ್ಹಯಿ. 32 ತ್ಯೊ ಮೊಟಾ ಮಾನುಸ್‌ವ್ಹಯಿಲ್. ಆನಿ ಲೊಕ ತ್ಯಲಾ ಸಗ್‌ಳ್ಯಾತ್ ಥೊರ್‌ಲ್ಯಾ ದೇವಾಚಾ಼ ಲ್ಯೊಕ್ ಮಂಥಿಲ; ತ್ಯವ್ಡಸ್ ನವ್ಹ ದೇವ್‌ಜಾ಼ಲ್ಯಾಲಾ ಪ್ರಭು ತ್ಯಲಾ, ತ್ಯಚಾ಼ ಪೈಲಾ ವಡಿಲ್ ರಾಜಾ಼ ದಾವಿದಾಚಿ ಜಾಂತಿಕ್ ದಿಯಿಲ್. 33 ತ್ಯೊ ಯಾಕೊಬಾಚಾ ಗರಾನ್ಯಾವ ಖಾಯಿಮ್ ಅಧಿಕಾರ್ ಚಾ಼ಲಿವ್ನಾರ್; ತ್ಯಚಾ಼ ರಾಜ್‌ಭಾರ್ ಕಂದಿಸ್ ಸಪ್ನಾರ್ನಾಹಿ ಮನ್ಹುನ್ ಸಾಂಗ್ಲ.
34 ಮರಿಯಾ ದೇವ್ದುತಾಲಾ “ಹ್ಯ ಕಸ ವ್ಹಯಿಲ್? ಮಿ ಲಗಿನ್ ಜಾ಼ಲ್ಯಾಲಿ!” ನವ್ಹ ಮನ್ಲಿ
35 ತವಾ ದೇವ್ದುತ್ ಮರಿಯಾಲಾ, “ತುಜಿವ ಪವಿತ್ರಾತ್ಮ ಯನಾರ್; ಪರ್ಮೇಶ್ವರಾಚಾ ಬಳಾಚ಼ ಸಾವುಟ್ ತುಜಿವ ಪಡ್ನಾರ್. ಮನ್ಹುನ್ ಜ಼ಲಾಮ್‌ತ್ಯಾಲ ತ್ಯ ಪವಿತ್ರ ಮುಲ್ ದೇವಾಚಾ಼ ಲ್ಯೊಕ್ ವ್ಹನಾರ್.
36 ಆನಿ ತುಜೆ ಮಾಯೆಚಿ ಜಾ಼ಲ್ಯಾಲಿ ಎಲಿಜಬೆತ್ ಹಾ ನವ್ಹ. ತೀ ಸಾಹಿತ್ ಮಾಥಾರಿಜಾ಼ಲಿತರಿ ಗರ್ವಾರ್ ಹಾ; ತೀಚಾ ಪೊಟಾತ್ ಪ್ಯೊರ್ಗಾ ಹಾ; ಲೊಕಾಂಚಾನಿ ತಿಲಾ ಪೊರ ವ್ಹನಾರುಸ್ ನಾಹಿತ ಮನ್‌ಲ್ಯಾಲಿ ತೀ ಆತಾ ಸಾ ಮೈನ್ಯಾಚಿ ಗರ್ವಾರ್ ಹಾ.
37 ಕಾ ಮಂಜೆ ದೇವಾಲಾ ವ್ಹಯಿತ್ನಾಹಿ ಆಸ ಕಚ಼ಸ್ ನಾಹಿ,”ಆನಿ ದೆವಾಪ್ನಿ ಆಲ್ಯಾಲಾ ಸಬ್ದ ಯೊಕ್ಬಿ ವಾಯಾ ಜಾ಼ಯಿತ್ನಾಹಿ ಮನ್ಲಾ.
38 ತವಾ ಮರಿಯಾ “ಮಿ ಪ್ರಭುಚಿ ಚಾ಼ಕ್ರಿನ್. ತು ಸಾಂಗ್‌ಲ್ಯಾಶಾರ್ಕ ಮನಾ ವ್ಹವುನಿ!” ಮನ್ಲಿ. ಮಂಗ್ ದೇವ್ದುತ್ ತಿಚಿಪ್ನಿ ಗೆಲಾ.
ಮೆರಿನಿಸ ಎಲಿಜ಼ಬೆತಾಲಾ ಭೇಟ್ ದಿಲ್ಯಾಲಿ
39 ತವಾಸ್ ಮರಿಯಾ ಉಠುನ್ ಗಡ್ಬಡಿನಿ ಗುಢ್ಯಾವ್ನಿ ಯಹುದಾತ್‌ಲ್ಯಾ ಯಕಾ ಗಾವಾತ್ ಜಾ಼ವುನ್, 40 ತಿಥ ಜಕರಿಯಾಚಾ ಗರ‍್ಹಾತ್ ಯವುನ್ ಎಲಿಜ಼ಬೆತಾಲಾ ನಮಸ್ಕಾರ್ ಕೆಲಾ. 41 ಎಲಿಜ಼ಬೆತನಿ ಮರಿಯಾಲಾ ನಮಸ್ಕಾರ್ ಕೆಲಾ ತವಾಸ್ ತೀಚಾ ಪೊಟಾತ್‌ಲ್ಯಾ ಮುಲಾನಿ ಉಡಿ ಮ್ಯಾರ್ಲಿ. ಆನಿ ಎಲಿಜ಼ಬೆತ್ ಪವಿತ್ರಾತ್ಮಾನಿ ಬರುನ್ ಹುತ್ತಿ
42 ಆನಿ ಮೊಟ್ಯಾನಿ ಆಸಿ ಮನ್ಲಿ: “ಬ್ಯಾಯ್ಕಾಮಾನ್ಸಾಂಚೆಮದಿ’ ತು ದೇವಾವಾಪ್ನಿ ಖುಬ್ ಆಶಿರ್ವಾದ್ ಗೆತಲ್ಯಾಲಿ ಆನಿ ತುಲಾ ಜ಼ಲಾಮ್‌ತ್ಯಾಲ್ಯಾ ಮುಲಾಲಾಬಿ ದೇವಾನಿ ಆಶಿರ್ವಾದ್ ‌ಕೆಲ್ಯಾ. 43 ಮಾಜಾ ಪ್ರಭುಚಿ ಆಯಿ ಮಾಜಿಪ ಯಯಾಚಿ ಮಾಜ಼ ಮೊಟ ನಸೀಬ್! 44 ತುಜಾ಼ ನಮಸ್ಕಾರಾಚಾ಼ ಆವಾಜ಼್ ಮಾಜಾ ಕಾನಾವ ಪಡ್ತಾನಾಸ್ ಮುಲ್ ಮಾಜಾ ಪೊಟಾತ್ ಸಂತೊಶಾನಿ ಉಡಿ ಮ್ಯಾರ್ಲಿ. 45 ಇಸ್ವಾಸ್ ಥೆವ್‌ಲ್ಯಾಲಿ ತು ಬರಿ ಪ್ರಭುನಿ ತುಲಾ ಸಾಂಗ್‌ಲ್ಯಾಲ್ಯಾ ಗುಶ್ಟಿ ಪುರ್ತಿ ವ್ಹನಾರ್. ಮನ್ಲಿ.
ಮರಿಯಾಚ಼ ಸ್ತುತಿ ಗೀತ್
46 ತವಾ ಮೆರಿ ಮನ್ಲಿ, “ಮಾಜಾ಼ ಜೀವ್ ಪ್ರಭುಲಾ ಧನ್ಯಾವಾದ ಕರ್ತ್ಯೊ”
47 ದೇವುಸ್ ಮಾಜಾ಼ ರಾಖ್ನಿ ಜಾ಼ಲ್ಯಾ ಮನ್ಹುನ್ ಮಾಜ಼ ಮನ್ ಸಂತೊಶ್ ಜಾ಼ಲ್ಯಾ.
48 ದೇವಾನಿ ಆಪ್ಲೆ ಚಾ಼ಕ್ರಿನಿಚ಼ ಹಾಲ್ ಬಗ್ಲ. ಆನಿ
ಆಚ್ಚಾನಿ ಲೊಕ ಸಗ್ಳಿ ಮನಾ ಬರಿ ಮನ್ಹಾರ್.
49 ತಸ ಮನ್ಹುನ್ ಸರ್ವಶಕ್ತ ಜಾ಼ಲ್ಯಾಲ್ಯಾ ದೇವಾನಿ ಮನಾ ಮೊಟಾ ಉಪಕಾರ್ ಕೆಲ್ಯಾ;
ತ್ಯಚ಼ ನಾವ್ ಪರಿಶುದ್ದ
50 ಆನಿ ದೇವಾಲಾ ಕೊನ್ ಬಿಥೊ ತ್ಯಚಿವ ದೇವಾಚಿ ದಯಾ ತ್ಯಚೆ ಪಿಡಿನ್ಪಿಡಿ ಪರ‍್ಯಾತ್ ರಾಹಿಲ್.
51 ತ್ಯನಿ ಆಪ್ಲ ಬಳ್ ದಾವುನ್
ಮಸ್ತಾವ್‌ಲ್ಯಾಲ್ಯಾಂಚಿ ಮನ ತ್ಯೊ ಖಿದಡ್ತೊ.
52 ಫನ್ ಅಧಿಕಾರ‍್ಯಾನಾ ಸಿಂಹಾಸಾವ್ನಿ ಉತ್ರುನ್
ಗರಿಬಾನಾ ವರ್ ಆಂತೊ.
53 ಫನ್ ಬುಖ್ಯಾಲ್ಯಾಲ್ಯಾನಾ ಚಾ಼ಂಗ್ಲಿ ಸಾಮ್ನ ದಿವುನ್ ಲಾವುನ್ ದಿಲಿತ
ಸಾವ್ಕಾರಾನಾ ಮೊಕ್‌ಳ್ಯಾಹಾತಾನಿ ಲಾವುನ್ ದಿಲಿತ
54 ದೇವಾನಿ ಆಮ್ಚಾ ವಡ್ಲಾನಾ ಸಬ್ದ ದಿಲ್ಯಾ ಶಾರ್ಕಾ
ಆನಿ ಗುಲಾಮಾತ್ ಆಸ್‌ಲ್ಯಾಲ್ಯಾ ಆಪ್‍ಲ್ಯಾ ಇಸ್ರಾಯಲಾನಾ ಮಜ಼ತ್ ಕರಾಯಾ ಆಲ್ಯಾ.
55 ತ್ಯೊ ಅಬ್ರಹಾಮಾಲಾ ಯದತ್ ಥಿವುನ್ ದಯಾ ದಾವುನ್ ಸಗ್‍ಳ್ಯಾ ಲೊಕಾನಾ ಕವಾಬಿ ಆಸ್ನಾರಿ ಕೃಪಾ ದ್ಯಾವ್ಲೆ.
56 ಮರಿಯಾ ಕಮಿಸ್ ಕಮಿ ತೀನ್ ಮೈನ ಎಲಿಜ಼ಬೆತಾಪ ರಾಹುನ್ ಆಪ್‌ಲ್ಯಾ ಗರ‍್ಹಾತ್ ಪರ್ತುನ್ ಗಿಲಿ.
ಬಾಪ್ತಿಸ್ಮಾ ಯೊಹಾನಾಚಾ಼ ಜ಼ಲ್ಮ
57 ಎಲಿಜಬೆತಾಲಾ ಬಾಳತ್ಫನಾಚ ದೀಸ್ ಬರ್ಹುನ್ ಯೊಕ್ ಪ್ಯೊರ್ಗಾ ಜಾ಼ಲಾ 58 ತಿಚಾ ಸೆಜಾರ‍್ಯಾಂಚಿ ಮಾಯೆದಾಯೆಚಿ ತಿಚಿವ ದೇವಾನಿ ಆಪ್ಲಿ ದಯೆ ವಿಶೆಸ್ ದ್ಯಾವ್ಲಿ ಮನ್ಹುನ್ ಐಕುನ್ ತಿಚಿ ಸಂಗ ಆನಂದ್ ಜಾ಼ಲ್ಹಿತ.
59 ಆಟ್ವೆ ದಿಸಿ ತೀ ತ್ಯಾ ಮೂಲಾಲಾ ಮುಂಜಿ ಕರಾಲಾ ಯವುನ್ ತ್ಯಲಾ “ಜಕರಿಯಾ” ಮನ್ಹುನ್ ನಾವ್ ಥೆವಾ ವ್ಹಯಿ ಮನ್ಲಿತ. ಕಾ ಮಂಜೆ ತ್ಯ ತ್ಯಾ ಮುಲಾಚಾ ಬಾಚ಼ ನವ್ ಜಾ಼ಲ್ತ. 60 ಫನ್ ಹೆ ಗುಶ್ಟಿಲಾ ತ್ಯಚಿ ಆಯಿ, “ನಕೊ! ‘ಯೊಹಾನುಸ್, ಮನ್ಹುನ್ ತ್ಯಚ಼ ನಾವ್ ಥೆವಾಯಾ ವ್ಹಯಿ” ಮನ್ಲಿ
61 ಖರ ಆಲ್ಯಾಲಿ ಲೊಕ ಎಲಿಜಬೆತಾಲಾ, “ತುಜಾ ಗರ‍್ಹಾನ್ಯಾತ್ ಹ್ಯಾ ನಾವಾಚ಼ ಕೊನ್ ನಾಹಿ ನವ್ಹ!” ಮನ್ಲಿತ. 62 ಮಂಗ್ ಹ್ಯಲಾ ಕ್ಯಾ ನಾವ್ ಥೆವಾವ್ಹಯಿ ಮನ್ಥೊಸ್ ಮನ್ಹುನ್ ಮುಲಾಚಾ ಬಾಲಾ ಖುನಾ ಕರುನ್ ಇಚಾರ್ಲ.
63 ತ್ಯನಿ ಯೇಕ್ ಪಾಟಿ ಆನುನ್ ಗಿಹುನ್ “ತ್ಯಚ಼ ನಾವ್ ಯೊಹಾನುಸ್” ಮನ್ಹುನ್ ಲಿವ್ಲ ತ್ಯಲಾ ಲೊಕಸಗ್ಳಿ ಗಾಭಾರ್ಲಿತ. 64 ತವಾಸ್ ತ್ಯಲಾ ತ್ವಾಂಡ್ ಆಲ ಜಿ಼ಬ್ ಸಯಿಲ್ ಜಾ಼ಲಿ ತ್ಯಲಾ ಬೋಲಾಲಾ ಬಳ್ ಯವುನ್ ದೇವಾಲಾ ಉಪ್ಕಾರ್ ಸಾಂಗ್ಲ. 65 ಹ್ಯ ಐಕುನ್ ಸೆಜಾ಼ರವಾಲ್ಯಾನಾ ಭೆವಾಟಾಯಾಲಾಗ್ಲ ಆನಿ ಹ್ಯಾ ಸಗ್‌ಳ್ಯಾ ಗುಶ್ಟಿಚೆ ಬದಲ್ ಯುದಾಯಾಚೆ ಡಂಗ್ಳಿಚಾಗಾವಾತ್ನಿ ಬೊಲತಿತ 66 ಐಕ್‍ಲ್ಯಾಲಿ ಸಗ್ಳಿ ಲೊಕ ಗಾಬ್ರುನ್ ಆಜಾಬ್ ವ್ಹವುನ್ ಹ್ಯ ಮುಲ್ ಮೊಟಹ್ವವುನ್ ಕಸ್ಲಾ ಮಾನುಸ್ ವ್ಹತ್ಯೊ? ಮನ್ಹುನ್ ಯವ್‌ಜಾ಼ಯಾಲಾಗ್ಲಿತ ಕಾ ಮಂಜೆ ದೇವಾಚ಼ ಬಳ್ ತ್ಯಚಿವ ಹುತ್ತ.
ಜಕರಿಯಾಚಿ ಪ್ರವಾದನೆ
67 ತ್ಯವ್ಡಸ್ ನವ್ಹ ಯೊಹಾನಾಚಾ಼ ಬಾ ಜಕರಿಯಾ ಪವಿತ್ರಾತ್ಮಾನಿ ಬರ‍್ಹನ್ ದೇವಾಚ಼ ವಾಕ್ಯ ಸಾಂಗ್ಲ.
68 “ಇಸ್ರಾಯಲ್ ಲೊಕಾಂಚಾ಼ ದೇವ್ ಜಾ಼ಲ್ಯಾಲ್ಯಾ ಪ್ರಭುಲಾ ಸ್ತೊತ್ರ ವ್ಹವುನಿ.
ಆಪ್‌ಲ್ಯಾ ಲೊಕಾನಾ ಮಜ಼ತ್ ಕರಾಯ ಆನಿ ಆಪ್‌ಲ್ಯಾ ಲೊಕಾನಾ ಸೊಡ್ವಾಯಾ ಆಲಾ;
69 ಆಪ್ಲಾ ಸೇವಕ್ ದಾವಿದಾಚಾ ಗರ‍್ಹಾನ್ಯಾತ್
ದೇವಾನಿ ಸರ್ವಶಕ್ತ ರಕ್ಷಕ್ ಆಮಾನಾ ದಿಲ್ಯಾ.
70 ಹ್ಯ ತ್ಯನಿ ಪೈಲ್ಯಾಕಾಲಾತ್‌ಲ್ಯಾ
ಆಪ್‌ಲ್ಯಾ ಪವಿತ್ರ ಪ್ರವಾದಿಂಚಾಪ್ನಿ ಸಾಂಗ್ಲ.
71 ದೇವಾನಿ ಆಮಾನಾ ಆಮ್ಚಾ ವಾದಿಂಚಾಪ್ನಿ ಆನಿ
ರಾಗಿಷ್ಟಾಂಚಾ ಹತಾತ್ನಿ ರಕ್ಶಿಸ್ಲ.
72 ಕರ್ನಾ ದ್ಯಾವ್ನಾರ್ ವಡ್ಲಾನಾ ಕೆಲ್ಯಾಲಿ
ಆಪ್ಲಿ ಶೆಪತ್ ತ್ಯನಿ ಯದತ್ ಆನ್ಲಿ.
73 ಆಮ್ಚಾ ವಾದಿಂಚಾ ಹಾತಾತ್ನಿ ಆಮಾನಾ ಸೊಡ್ವಾಯಾ ದೇವಾನಿ ಆಮಚಾ಼ ವಡಿಲ್ ಅಬ್ರಹಾಮಾಲಾ ಶೆಪತ್ ದಿಲೆ.
74 ತ್ಯೊ ಆಮ್ಚಾ ವಾದಿಂಚಾ ಹಾತಾತ್ನಿ ಆಮಾನಾ ಸೊಡ್ವಾಯಾ ಆಮಾನಾ ತ್ಯಲಾ ಕಾಯೇಕ್ ಭೆನಸ್ತಾನಾ ಉಪ್ಕಾರ್ ಕರಾಯಾ ಹುಕುಮ್ ದಿಲಾ.
75 ಹ್ಯಚಿಸ್ ಲಾಗುನ್ ಆಮಿ ತ್ಯಚಿ ಮೊರ‍್ಹ ಆಮ್ಚಾ ಜೀತಾಚ಼ ಸಗ್ಳ ದೀಸ್ ತ್ಯಚೆ ಮೊರ‍್ಹ ಪರಿಶುದ್ದ ಆನಿ ನಿಯತೀನಿ ವ್ಹವುನ್ ರಾಹ್ಯಾ ವ್ಹಯಿ
76 ಆನಿ ಜಕರಿಯಾ ಬಾಳಾ ತುತರಿ ಪರಾತ್ಪರಾಚಾ಼ ಸಾಂಗ್ ಸಾಂಗ್ನಾರಾ (ಪ್ರಾವಾದಿ) ಮನ್ಹುನ್ ಗಿಹಿಲ್
ತು ಪ್ರಭುಚೆ ಮೊರ‍್ಹ ಜಾ಼ವುನ್ ತ್ಯಚಾ಼ ರಸ್ತಾ ನೀಟ್ ಕರ್ನಾರಾ ವ್ಹವುನ್
77 ಆನಿಕ್ ಆಮಚಾ಼ ದೇವ್ ಪಾಪ ಮಾಪ್ ಕರಾಯಾ ಸಾಟಿ ರಕ್ಷನೆಚಾ ಗಿನ್ಯಾನ್ ಆಪ್‌ಲ್ಯಾ ಲೊಕಾನಾ ದೇನಾರಾ
78 ಆಮಚಾ಼ ದೇವ್ ದಯಾ ದಾವುನ್ ಕರ್ನಾ ಆಸ್ನಾರಾ
ಪರಲೊಕಾತ್ನಿ ಸಕಾಳಚ಼ ರಕ್ಶನೆಚಾ಼ ನವಾ ದೀಸ್ ಆಮ್ಚಿವ ಉಗುವುನ್.
79 ಆಂದಾರಾತ್ನಿ ಮರ್ನಾಚಾ ಭ್ಯಾತ್ ರಾಥ್ಯಾಲ್ಯಾ ಆಮಾನಾ ಉಜಿಡ್ ದಿವುನ್
ತ್ಯೊ ಅಮಾನಾ ಶಾಂತಿಚೆ ವಾಟವ ಲಾವುನ್ ಚಾ಼ಲಿವ್ನಾರ್ ಮನ್ಲಾ
80 ತ್ಯೊ ಪ್ಯೊರ್ಗಾ ಆಂಗಾತ್ಬಿ ಬರ‍್ಹುನ್ ಆನಿ ಆತ್‌ಮ್ಯಾನಿ ಬರ‍್ಹುನ್ ಇಸ್ರಾಯಲ್ ಲೊಕಾನಾ ಆಪ್‌ಲ್ಯಾಲಾ ದಾವುನ್ ದಿಯಾಚಾ ದಿಸಾಪರ‍್ಯಾತ್ ರಾನಾತ್ನಿ ಹುತ್ತಾ.

- ಲುಕ್
- <
- 1
- >

*1:22

© 2023 TWFTW